კონსტანტინეს თაღი

კონსტანტინეს თაღი (იტალ. Arco di Costantino) — ტრიუმფალური თაღი რომში, რომელიც მიეძღვნა იმპერატორ კონსტანტინე დიდს. თაღი შეკვეთილი იყო რომის სენატის მიერ, რათა აღენიშნა 312 წელს კონსტანტინეს გამარჯვება მაქსენციუსზე მილვიის ხიდის ბრძოლაში. მდებარეობს კოლოსეუმსა და პალატინის ბორცვს შორის, თაღი აღმართულია Via Triumphalis-ზე, მარშრუტზე, რომელსაც იყენებდნენ გამარჯვებული სამხედრო ლიდერები, როდესაც შედიოდნენ ქალაქში ტრიუმფალური მსვლელობისას. 315 წელს გახსნილი ეს თაღი არის რომის უდიდესი ტრიუმფალური თაღი, საერთო ზომებით 21 მ სიმაღლე, 25,9 მ სიგანე და 7.4 მ სისქე. მას აქვს სამი თაღი, ცენტრალური 11,5 მ სიმაღლისა და 6.5 მ სიგანის, ხოლო გვერდითები 7.4 მ და 3.4 მ თითოეული. თაღი აგებულია აგურით მოპირკეთებული ბეტონისგან, რომელიც დაფარულია მარმარილოთი. სამთაღიანი დიზაინი სვეტებით პირველად გამოიყენეს სეპტიმიუს სევერუსის თაღისთვის რომის ფორუმზე და გამეორდა რამდენიმე სხვა, ახლა უკვე დაკარგულ თაღში. მიუხედავად იმისა, რომ მიეძღვნა კონსტანტინეს, სკულპტურული დეკორაციის დიდი ნაწილი შედგება ბარელიეფებისა და ქანდაკებებისგან, რომლებიც აღებულია ადრეული ტრიუმფალური ძეგლებიდან, რომლებიც ეძღვნებათ ტრაიანეს (98-117 წწ.), ადრიანეს (117-138 წწ.) და მარკუს ავრელიუსს (161-180 წწ.). რესურსები ინტერნეტში 1960 Summer Olympics official report. Volume 1. p. 80. 1960 Summer Olympics official report. Volume 2, Part 1. p. 118. The Arch of Constantine, a detailed article "for scholars and enthusiasts" Inscriptions illustrated and discussed Google Maps satellite image Guided tour of the Arch of Constantine on Roma Interactive High-resolution 360° Panoramas and Images of Arch of Constantine | Art Atlas დაარქივებული 2019-03-25 საიტზე Wayback Machine. სქოლიო